
МОТИВИ
към проекта на Закон за изменение и допълнение на Закона за Българската агенция по безопасност на храните 


Със законопроекта Изпълнителната агенция по лозата и виното се преобразува чрез вливане в Българската агенция по безопасност на храните.
Предложението за приемане на приложения акт произтича от необходимостта да се уредят последиците от преобразуване на административни структури към министъра на земеделието и храните и промяна в тяхното наименование.
Законопроектът е разработен в съответствие с политиката на Министерския съвет за повишаване ефективността в държавната администрация, оптимизиране на административните структури и подобряване на качеството на провежданите публични политики, като предлаганите с проекта нормативни промени са етап от изпълнението на посочената политика на правителството.
[bookmark: _GoBack]Със Закона за изменение и допълнение на Закона за Българската агенция по безопасност на храните се изменят Закона за виното и спиртните напитки, Закона за управление на агрохранителната верига и Закона за прилагане на Общата организация на пазарите на земеделски продукти на ЕС, като навсякъде думите „Изпълнителната агенция по лозата и виното“ се  заменят с Българската агенция по безопасност на храните, а абревиатурата ИАЛВ се заменя с БАБХ, като се прецизират съответните функции.
Българската агенция по безопасност на храните става правоприемник на активите, пасивите, архива, правата и задълженията на Изпълнителната агенция по лозата и виното.

